Riina näpunäide: kirjuta kuldse pliiatsiga paberile näiteks selle inimese nimi, kellega lähed kohtumisele. Pane paberitükk vasaku käe alla (vasak käsi võtab energiat vastu, parem annab välja). Ja ütle: soovin tunnetada oma kehas selle inimese energiat, kelle nimi on kirjutatud sellele paberile -  kuidas tema energia mulle mõjub? "Nii võib ka paberile kirjutada näiteks koduaadressi, et teada saada, mis energia sul kodus on ja kuidas see su kehale mõjub," selgitab Riina.    Maagilised kaugseansid    Suhtlusportaalis Rate.ee tegi Riina vaimse klubi, kus andis edasi infot, mida oli kõrgemalt poolt saanud. Sinna sattus inimene, kel oli lümfivähk. "Ma ei olnud enne kunagi vähki ravinud, mõtlesin, kuidas seda tegema pean. Palusin abi kõrgemalt. Ütlesin sellele inimesele,  et püüan teha, mis saan, aga ei saa tulemusi lubada," kirjeldab naine.  Valiti ühine hetk, mil mõlemad naised, Riina ja abivajaja, olid kumbki oma kodus. Riina sulges silmad. "Kui hakkasin tegema kaugravi, nägin looduses üht platsi, kus oli meri, allikas, massaažilaud. Maa sees oli avatud auk, kust paistis laava. Nägin, kuidas suur ingel torkas käed naise kõhtu, tegi midagi mõned sekundid, viskas musta energia laavasse. Siis nägin naise keha rindmiku peal veemulle. Ma isegi ei teadnud, mis need on,  nägin, kuidas ta keha lahti võeti. Läbi jalgade lasti välja haiget verd. Süda avati ja sinna tuli universumist puhas energia. Kui seanss läbi, pandi inimene tagasi kinni," mäletab ta enda silme eest läbi käinud pilte.